সদৌ অসম কোচ ৰাজবংশী সন্থা অৰ্থাৎ আক্ৰাছুৱে আহ্বান জনোৱা ৩৬ ঘণ্টীয়া অসম বন্ধৰ প্ৰথম দিনটোত লখিমপুৰত মিশ্ৰিত সঁহাৰি দেখা গৈছে।
পৃথক কমতাপুৰ ৰাজ্য কোঁচ ৰাজবংশী সম্প্ৰদায়ক অনুসূচীত জনজাতিৰ মৰ্যাদা প্ৰদানৰ দাবীত আক্ৰাছুৱে অসম বন্ধৰ আহ্বান দিছে।
বন্ধই লখিমপুৰত সম্পূৰ্ণ সঁহাৰি লাভ কৰাত ব্যৰ্থ হৈছে আৰু বন্ধৰ সময়চোৱাত ব্যক্তিগত যান-বাহনসমূহ লখমপুৰৰ বাট-পথত স্বাভাৱিকভাৱে চলাচল কৰি আছিল।
অৱশ্যে ৰাজহুৱা পৰিবহণ ব্যৱস্থাক বন্ধই প্ৰভৱিত কৰাটো লক্ষ্য কৰা গৈছিল। যদিও জিলাখনৰ বিদ্যালয়, মহাবিদ্যালয়সমূহ খোলা আছিল, তথাপি ছাত্ৰ-ছাত্ৰীৰ উপস্থিতি সেৰেঙা আছিল।
বন্ধৰ সময়চোৱাত উত্তৰ লখিমপুৰ জিলা সদৰত সকলো চৰকাৰী কাৰ্যালয়, ন্যায়ালয় আৰু আন আন কাৰ্যালয়সমূহ খোলা আছিল। কিন্তু বন্ধৰ সময়চোৱাত জিলাখনৰ ব্যৱসায়িক প্ৰতিষ্ঠান, দোকান, পোহাৰ আদি বন্ধ আছিল। বন্ধৰ সময়চোৱাত বেংক আৰু আন আন বিত্তীয় প্ৰতিষ্ঠানসমূহ বন্ধ আছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
